
РЕШЕНИЕ
   № РН-508-24-30

Днес, 28.10.2024 г., Комисията за противодействие на корупцията /КПК/, в състав:

Заместник-председател: Антон Славчев
Член: Антоанета Цонкова
Член: Пламен Йоцов
Член: Силвия Къдрева
  
   У С Т А Н О В И:

Проверката е по реда на чл. 13, ал. 1, т. 8 от Закона за противодействие на корупцията (ЗПК) и е образувана въз основа на Решение за извършване на проверка № КИ-283 от 05.08.2024 г. по сигнал с вх. № С-508/27.06.2024 г. на Комисията за противодействие на корупцията (КПК, Комисията).
Проверката е образувана по отношение на Ерджан Ебатин, в качеството му на директор на Р.И.О.С.В.– В.
По същество в сигнала са посочени твърдения, публикувани в средства за масова  информация, че Ерджан Ебатин е назначен за Областен председател на П.П.„Д.П.С.“ – В.. Във връзка с това се сочи за наличие на евентуална несъвместимост между заемана от Ебатин длъжност – директор на Р.И.О.С.В. – В. и назначаването му за Областен председател на „Д.П.С.“ – В..
С писмо вх. № КПК-9484-1/30.08.2024 г. на КПК от ръководителя на „Инспекторат“ към Министерството на о. с. и в.са получени заверени копия на следните доказателства: Трудов договор № 92 от 03.02.2023 г., сключен между Ерджан Ебатин и министъра на о. с. и в.на Р. България; Декларация за несъвместимост по чл. 35, ал. 1, т. 1 от Закона за противодействие на корупцията и за отнемане на незаконно придобитото имущество (ЗПКОНПИ) и длъжностна характеристика за заемане на длъжността „директор“ на Р.И.О.С.В. - В..
Комисията служебно е извършила справки в Национална база данни „Население“ (НБД „Население“), електронната страница на Р.И.О.С.В. – В., официалната електронна страница на „Д.П.С.“ и Регистъра на политическите партии в Софийски градски съд.

В хода на проверката по сигнала Комисията установи следното от фактическа страна:

Сигналът е подаден от представител на юридическо лице, с посочена длъжност и е  надлежно подписан.
Ерджан Ебатин заема длъжността „директор“ на Р.И.О.С.В.– В. по силата на Трудов договор  № *** от **.**.2023 г., сключен на основание чл. 67, ал. 1, т. 1 от Кодекса на труда във вр. с чл. 19, ал. 4 и чл. 19а, ал. 1 от Закона за администрацията, чл. 4, ал. 2 от Правилника за устройство и дейността на Р.И.О.С.В.и § 6, ал. 1 от Допълните разпоредби на Изборния кодекс с Министъра на о. с. и в.на Република България, считано от **.**.2023 г.
Съгласно чл. 2 от Правилника за устройството и дейността на р. и. по о. с . и в., същите са административни структури към министъра на о. с. и в,, осигуряващи провеждането на държавната политика по опазване на о. с. на регионално равнище, а директорите им са органи на изпълнителната власт и второстепенни разпоредители с бюджет към министъра на о. с. и в. Според чл. 4 и чл. 5 от Правилника р. и. по о. с. и в. се представляват от директор или от оправомощено от него длъжностно лице, съгласувано с министъра на о. с. и в. Директорите се назначават след проведен конкурс по реда на Кодекса на труда и се освобождават от длъжност от министъра на о. с. и в. Регионалната инспекция по о. с. и в.е администрация, която подпомага директора при провеждането на държавната политика по опазване на о. с. на регионално равнище и извършва дейности по административно обслужване на гражданите и юридическите лица. В правомощията на директора е да организира, ръководи и контролира цялостната дейност, да осигурява провеждането на регионално равнище на държавната политика в областта на опазване на о. с., да представлява регионалните инспекции по о. с. и в. пред всички министерства, ведомства, организации и лица в страната и в чужбина, да се разпорежда с бюджетните средства, да утвърждава система за финансово управление и контрол и други.
На **.**.2023 г. с вх. № ***** Ерджан Ебатин е подал Декларация за несъвместимост по чл. 35, ал. 1, т. 1 от Закона за противодействие на корупцията и за отнемане на незаконно придобитото имущество, в която декларира, че към датата на подаването за него не са налични обстоятелствата по чл. 19, ал. 7 от Закона за администрацията, а именно: не заема друга държавна длъжност; не упражнява търговска дейност или осъществява дейност като управител, търговски пълномощник, търговски представител, прокурист, търговски посредник, ликвидатор или синдик; не членува в орган на управление или контрол на юридическо лице с нестопанска цел, търговско дружество или кооперация с изключение на търговските дружества с държавно участие в капитала, като за това не получава възнаграждение; не упражнява свободна професия, с изключение на научна или преподавателска дейност или упражняване на авторски и сродни права и не е ръководител на предизборен щаб на партия, коалиция от партии или инициативен комитет.
От извършени справки в периода от месеци 07, 08 и 09.2024 г. на официалната електронна страница на П.П.„Д.П.С.“ в раздел „О.“ се установи, че като Областен председател на Д. за гр. В. е посочен вр. и д. М. Р., избран официално на проведената отчетно-изборна Областна конференция през месец 02.2024 година. Не се установи провеждане на следваща Областна конференция на „Д.П.С.“ след тази дата.
Видно от справка в Регистъра на политическите партии в Софийски градски съд, П.П.„Д.П.С.“ е регистрирана официално на **.**.1990 година.

При така изяснената фактическа обстановка Комисията установи следното от правна страна:

Съгласно разпоредбата на чл. 13, ал. 1, т. 8 от ЗПК (обн. ДВ. бр. 84 от 06.10.2023 г.), Комисията проверява сигнали във връзка с декларациите за несъвместимост на лицата, заемащи публични длъжности, като при установена несъвместимост – сезира органа по избора или назначаването им за предприемане на съответните действия.
Ерджан Ебатин, в качеството му на директор на Р.И.О.С.В.– В. е лице, заемащо  публична длъжност по чл. 6, ал. 1, т. 23 от ЗПК.
Съобразно разпоредбата на чл. 50, ал. 1 от ЗПК, при заемането на публична длъжност, за която с Конституцията или със закон са установени несъвместимости, лицето е задължено да подаде пред органа по избора или назначаването или пред съответната комисия за лице по чл. 90, ал. 2, т. 1 и т. 3 от ЗПК декларация за несъвместимост в едномесечен срок от заемане на длъжността.
Ерджан Ебатин е подал Декларация за несъвместимост по чл. 35, ал. 1, т. 1 от Закона за противодействие на корупцията и за отнемане на незаконно придобитото имущество, в която декларира, че към датата на подаването за него не са налични обстоятелствата по чл. 19, ал. 7 от Закона за администрацията.
Несъвместимостта по смисъла на § 1, т. 4 от ДР на ЗПК съставлява съвместяването на изпълнението на определена публична длъжност с изпълнението на друга длъжност или извършването на определена дейност, които съгласно Конституцията или закон са несъвместими с положението на лицето, като заемащо публична длъжност по чл. 6, ал. 1 от ЗПК. Целта на института на несъвместимостта е превантивна – да се предотврати възможността за възникване на колизия между евентуален частен интерес и държавния интерес, да се предотвратят още преди започване изпълнението на длъжността всякакви възможни влияния, които биха накърнили обществения интерес, доколкото несъвместимостта засяга именно безпристрастното изпълнение на публичната длъжност в обществен интерес. Закона за противодействие на корупцията не посочва самостоятелни основания за несъвместимост на изчерпателно изброените в чл. 6, ал. 1 от ЗПК длъжности. Поради разнородността на правомощията, произтичащи от различните длъжности, за всяка от последните са налице и различни предпоставки за възникване на несъвместимост.
Предвид основните характеристики на несъвместимостта като институт на правото, настоящата проверка изисква извършване на индивидуална и диференцирана преценка на предпоставките за несъвместимост, относими към конкретния случай. Нарушение може да се установи само и доколкото съответните относими факти съвпадат с хипотезата на съдържащите се в специалния закон норми. Затова при практическото прилагане е необходимо точно да се установи кои са приложимите разпоредби от Конституцията или от специалните закони, да се съпостави фактическата обстановка с въведените в тях забрани, за да се направи обоснован извод за наличието на факти и обстоятелства, водещи до несъвместимост. В тази връзка и предвид служебното положение на Ерджан Ебатин, като директор на Р.И.О.С.В.– В., съгласно чл. 19а, ал. 1 във връзка с чл. 19, ал. 4 от Закона за администрацията, ръководителите на държавни институции, създадени със закон или с постановление на Министерския съвет, които имат функции във връзка с осъществяването на изпълнителната власт имат всички права по трудово правоотношение освен тези, които противоречат или са несъвместими с тяхното правно положение. С оглед на изложеното по отношение на Ебатин приложение намират разпоредбите на Кодекса на труда.
Съгласно разпоредбата на чл. 107а, ал. 1, т. 5 не може да бъде сключван трудов договор за работа в държавната администрация с лице, което заема ръководна или контролна длъжност на национално равнище в политическа партия, като тази забрана не се отнася за членовете на политически кабинети, съветниците и експертите към тях.
Според Устава на П.П.„Д.П.С.“, публикуван в регистъра на п. п. в Софийски градски съд, е независима обществено – политическа организация, създадена за да допринесе за единството на всички български граждани, като се зачитат правата и свободите на малцинствата в България - в съответствие с Конституцията и законите на страната, Международната харта за правата на човека, Европейската конвенция за защита на правата на човека и основните свободи, Рамковата конвенция за защита на националните малцинства, Хартата за основните права и други международни договорености. Същото е юридическо лице със статут на партия, което се представлява от Председателя й.
Съгласно чл. 12, ал. 3, ал. 4 и ал. 5 от Устава, Областната конференция на Д.П.С. избира Областен председател, определя броя и избира Областен съвет, Областна контролна комисия, като Областната конференция се приема за легитимна, ако присъстват 2/3 (две трети) от избраните делегати. Решенията се вземат с обикновено мнозинство от присъстващите. Според чл. 13, ал. 6 от последния председателят на Областния съвет представлява „Д.П.С.“ на областно ниво, ръководи дейността на Областния съвет и по право е председател на Областното оперативно бюро.
С оглед на твърденията в сигнала, от извършените проверки в периода от 3 (три) месеца, съответно месец 07, 08 и 09.2024 г. на официалната електронна страница на „Д.П.С.“ в раздел „О.“ се установи, че като Областен председател на Движението за гр. В. е посочен вр. и д. М. Р., официално избран на проведената Областна конференция през месец 02.2024 година. Не се установиха данни за проведена следваща Областна конференция на „Д.П.С.“ след тази дата.
Във връзка с изложеното и с оглед на установената информация, не може да се направи извод за наличие на несъвместимост по чл. 107а, ал. 1 и ал. 2 от Кодекса на труда по отношение на Ерджан Ебатин, в качеството му на директор на Р.И.О.С.В.– В., за периода от встъпването му в длъжност като такъв до настоящия момент.

Във връзка с гореизложеното, на основание чл. 13, ал. 1, т. т. 8 от ЗПК във вр. с § 7, ал. 2 от ПЗР на ЗПК, Комисията за противодействие на корупцията

РЕШИ:


            НЕ УСТАНОВЯВА НЕСЪВМЕСТИМОСТ по отношение на Ерджан Ебатин с ЕГН *******, в качеството му на директор на Р.И.О.С.В.– В. и лице, заемащо публична длъжност по чл. 6, ал. 1, т. 23 от Закона за противодействие на корупцията.          

КОМИСИЯ:
        
                    ЗАМЕСТНИК-ПРЕДСЕДАТЕЛ:………П……….../АНТОН СЛАВЧЕВ/

                     ЧЛЕН:……………………П……………….../АНТОАНЕТА ЦОНКОВА/

         ЧЛЕН:…………………....П…………....……………./ПЛАМЕН ЙОЦОВ/

                     ЧЛЕН:……………………П…………..................../СИЛВИЯ КЪДРЕВА/







